EL: mindhárom kupacsapat meccsét élőben adja a TV
Élő adásban közvetíti az Európa Ligában (EL) induló három magyar csapat mérkőzéseit a közmédia - olvasható a Médiaszolgáltatás-támogató és Vagyonkezelő Alap csütörtöki közleményében.
Július 2-án, jövő csütörtökön három magyar labdarúgóklub is megkezdi nemzetközi szereplését az EL-ben. Elsőként a Debrecen találkozója kerül képernyőre: a Nagyerdei Stadionban a montenegrói Sutjeska Niksic ellen lépnek pályára Kondás Elemér tanítványai, a Duna World közvetítése 18 óra 15 perckor kezdődik.

A Ferencváros Hollandiában kezdi meg Európa Liga-szereplését, a másodosztályú Go Ahead Eagles Deventerben fogadja a zöld-fehéreket. Az összecsapást a Duna tv-csatorna sugározza élőben, 19 óra 45 perctől.

Az MTK mérkőzését is közvetíti a közmédia: a magyar bajnokság bronzérmese a szerb FK Vojvodina csapatával találkozik az újpesti Szusza Ferenc Stadionban. A Duna World közvetítése 20 óra 25 perckor veszi kezdetét.
Foci